Translate the text from Welsh to English.



 
Mae’r Wythnos Genedlaethol Ymwybyddiaeth o Droseddau Casineb, sy'n cael ei chynnal rhwng 9 a 16 Hydref 2021, yn gyfle nid yn unig i nodi'r gwaith pwysig sy'n digwydd ledled Cymru i fynd i'r afael â throseddau casineb a chefnogi dioddefwyr, ond hefyd i anfon neges glir ac unedig o bob sector nad oes gan lle i gasineb yng Nghymru.


Yn ystod yr wythnos hon, mae'r heddlu, awdurdodau lleol, y trydydd sector, ac aelodau o'r gymuned yn cydweithio ar amrywiaeth o ddigwyddiadau i godi ymwybyddiaeth o agweddau atgas ar\-lein ac all\-lein a'r cymorth sydd ar gael i unrhyw un sydd wedi dioddef neu sydd wedi gweld troseddau casineb yn digwydd.


Mae Cymorth i Ddioddefwyr Cymru, darparwr ein Canolfan Genedlaethol Adrodd am Droseddau Casineb a Chymorth, yn cynnal rhith ddigwyddiad heddiw: 'Y Ffenomenon Casineb Ar\-lein – Tynnu sylw at gasineb ar\-lein yng Nghymru'. Bydd y digwyddiad yn gyfle i glywed gan banel o arbenigwyr sydd â phrofiad o gasineb ar\-lein, a fydd yn trafod offer a dulliau i fynd i'r afael â'r mater. Mae casineb ar\-lein yn parhau i fod yn broblem gynyddol yn ein cymdeithas, ac mae nifer o ddigwyddiadau proffil uchel eleni yn dangos mor aml y mae’n digwydd a pha mor ddinistriol y gall fod. Rydym wedi ymrwymo yn ein Rhaglen Lywodraethu i weithio gyda chwmnïau technoleg a chyfryngau cymdeithasol i fynd i'r afael â throseddau casineb a chamwybodaeth ar\-lein.


Cyhoeddwyd Ystadegau Cenedlaethol Troseddau Casineb Cymru a Lloegr 2020/2021 gan y Swyddfa Gartref heddiw. Mae'r ystadegau'n dangos cynnydd o 16% mewn troseddau casineb a gofnodwyd ledled Cymru o'i gymharu â 2019/2020\. Mae hyn yn cymharu â chynnydd cyffredinol o 9% ar draws Cymru a Lloegr gyda’i gilydd. Cofnodwyd 4,654 o droseddau casineb ar draws pedair Ardal Heddlu Cymru:


* 3,052 (66%) yn droseddau casineb hiliol;
* 884 (19%) yn droseddau casineb cyfeiriadedd rhywiol;
* 150 (3%) yn droseddau casineb crefydd;
* 504 (11%) yn droseddau casineb anabledd; a
* 173 (4%) yn droseddau casineb trawsryweddol.


Cyflwynodd Llywodraeth Cymru a'i phartneriaid nifer o brosiectau yn ystod y cyfnod adrodd hwn i annog pobl i roi gwybod am gasineb, a gallai hynny esbonio'r cynnydd yn rhannol.


Bu prosiectau’r Grant Cymunedau Lleiafrifol i fynd i’r afael â Throseddau Casineb, a ariennir gan Lywodraeth Cymru, yn gweithio gyda chymunedau ledled Cymru i godi ymwybyddiaeth a chodi hyder dioddefwyr i roi gwybod am droseddau casineb, gan addasu i heriau pandemig Covid\-19\.


Ym mis Mawrth 2021, lansiwyd ein hymgyrch Mae Casineb yn Brifo Cymru. Arweiniodd yr ymgyrch gychwynnol fer at gynnydd o 122% mewn galwadau i Cymorth i Ddioddefwyr o'i gymharu â'r flwyddyn flaenorol. Rydym yn gobeithio adeiladu ar y momentwm hwn gydag ail gam yn yr ymgyrch sy’n dechrau yn ystod Wythnos Genedlaethol Ymwybyddiaeth o Droseddau Casineb 2021\. Er gwaethaf pwysigrwydd cofnodi'r wythnos hon yn flynyddol, rydym yn dweud yn glir fod troseddau casineb yn effeithio ar ddioddefwyr drwy gydol y flwyddyn. Felly, bydd ein hymgyrch Mae Casineb yn Brifo Cymru yn rhedeg yn barhaus rhwng mis Hydref 2021 a mis Mawrth 2022 ar gyfer yr ail gam hwn.


Serch hynny, nid yw'r gwaith rhagweithiol hwn yn egluro'n llawn y cynnydd mewn troseddau casineb ledled Cymru. Mae'n amlwg bod gennym lawer i'w wneud o hyd i sicrhau nad yw ein cymunedau'n goddef casineb a’n bod yn adeiladu'r gymdeithas fwy caredig yr ydym i gyd am fyw ynddi.


Parhaodd ein Canolfan Genedlaethol Adrodd am Droseddau Casineb a Chymorth i ddarparu cymorth penodol i ddioddefwyr a'u teuluoedd, yn ogystal â chryn dipyn o waith a hyfforddiant codi ymwybyddiaeth ar draws sectorau. Rydym wedi ariannu'r Ganolfan hon ers bron i 8 mlynedd a chyn bo hir byddwn yn comisiynu gwasanaeth olynol am o leiaf y 3 blynedd nesaf o 1 Ebrill 2022\.


Rydym yn parhau i ariannu ein Prosiect Troseddau Casineb mewn Ysgolion i sicrhau bod disgyblion ac athrawon mewn tua 160 o ysgolion ledled Cymru yn cael eu dysgu i feddwl yn feirniadol a chael hyfforddiant ar ymdrin â throseddau casineb cyn mis Mawrth 2022\. Mae ein Rhaglen Cydlyniant Cymunedol hefyd yn parhau i chwarae rhan ganolog yn y gwaith o fonitro a lliniaru tensiynau cymunedol. Mae adolygiad cyflym o'r rhaglen yn cael ei gynnal ar hyn o bryd a bydd yn asesu a yw'r rhaglen mor effeithiol ag y gall fod wrth sicrhau cydlyniant cymunedol ledled Cymru. Rydym yn disgwyl canfyddiadau'r adolygiad yn gynnar yn 2022\.


Mae ein hymgysylltiad wrth ddatblygu Cynllun Gweithredu Cydraddoldeb Hiliol Cymru a'r Cynllun Gweithredu LHDTC\+ wedi dangos yn glir bod mynd i'r afael â chasineb a rhagfarn yn flaenoriaeth i bobl Cymru. Ochr yn ochr â'n hymrwymiadau yn y Rhaglen Lywodraethu ar gyfer 2021\-2026, rydym yn ymgorffori camau gweithredu i ddileu casineb a rhagfarn yn ein gwaith i hyrwyddo a gwella cydraddoldeb yn ystod tymor y Senedd hwn. Fel yr amlinellais yn fy Natganiad Ysgrifenedig ar ddiogelwch menywod mewn mannau cyhoeddus yng Nghymru ar 28 Medi 2021, rydym hefyd wedi ymrwymo i gryfhau'r Strategaeth Trais yn erbyn Menywod, Cam\-drin Domestig a Thrais Rhywiol i gynnwys ffocws ar drais yn erbyn menywod yn y stryd a'r gweithle, yn ogystal â'r cartref, er mwyn i Gymru fod y lle mwyaf diogel yn Ewrop i fod yn fenyw.


Er gwaethaf y gwaith yr ydym wedi bod yn ei wneud yn ddiweddar, ni allwn anwybyddu'r diffygion yng nghyfraith bresennol y DU ar droseddau casineb. Dros y blynyddoedd diwethaf rydym wedi annog Llywodraeth y DU i wella deddfwriaeth troseddau casineb drwy:


* sicrhau cydraddoldeb â grwpiau eraill mewn darpariaethau troseddau casineb ar gyfer cymunedau LHDTC\+ a phobl anabl;
* cyflwyno casineb at fenywod fel categori o droseddau casineb;
* cyflymu erlyniadau; a
* gwella cyfraddau boddhad dioddefwyr â phrosesau cyfiawnder troseddol.


Disgwylir i Gomisiwn y Gyfraith gyhoeddi ei ganfyddiadau'n fuan yn dilyn adolygiad dwy flynedd o gyfraith troseddau casineb y DU. Rydym yn annog Comisiwn y Gyfraith a Llywodraeth y DU i gyhoeddi'r adolygiad ac ymateb y Llywodraeth ar fyrder, a chyflwyno deddfwriaeth yn ystod y sesiwn Seneddol hon.


Roedd yn siomedig iawn gweld Prif Weinidog y Deyrnas Unedig yn diystyru ar unwaith ychwanegu casineb at fenywod fel trosedd casineb, yn enwedig cyn i Gomisiwn y Gyfraith gwblhau ei ymchwil allweddol. Mae'n hanfodol edrych yn llawn ar yr achos dros wneud casineb at fenywod yn drosedd casineb a bod argymhellion yr adolygiad yn cael eu gweithredu os yw'n amlwg y byddai gwneud hynny'n cynnig gwell amddiffyniad a thegwch.


Nid oes lle i gasineb yng Nghymru. Rydym yn annog unrhyw un sydd wedi profi trosedd casineb – neu unrhyw un sy'n ei weld \- i roi gwybod amdano, naill ai drwy'r heddlu neu'r Ganolfan Genedlaethol Adrodd am Droseddau Casineb a Chymorth. Ewch i Mae casineb yn brifo Cymru \| LLYW.CYMRU i gael rhagor o wybodaeth. Gadewch i ni herio troseddau casineb gyda'n gilydd.







Translation:


 
National Hate Crime Awareness Week, which runs from 9 – 16 October 2021, is an opportunity to not only mark the important work taking place across Wales to tackle hate crime and support victims, but to also send out a clear and united message from across sectors that hate has no home in Wales.


During this week, police, local authorities, the third sector, and community members are collaborating on a range of events to raise awareness of online and offline hateful attitudes and the support available to anyone who has been a victim or has seen hate crimes happen.


Our National Hate Crime Report and Support Centre provider, Victim Support Cymru, is today hosting a virtual event: ‘The Online Hate Phenomenon – Shining a Spotlight on Online Hate in Wales’, The event will provide an opportunity to hear from a panel of experts with lived experience of online hate, who will discuss tools and methods to tackle the issue. Online hate continues to be a rising problem in our society, and a number of high\-profile incidents this year show just how prolific it is and how destructive it can be. We have committed in our Programme for Government to work with social media and tech companies tackle hate crime and misinformation online.


The National Hate Crime Statistics for England and Wales 2020/2021 were published by the Home Office today. The statistics show a 16% increase in recorded hate crimes across Wales compared to 2019/2020\. This compares to an overall 9% increase across the whole of England and Wales. There were 4,654 recorded hate crimes across the four Welsh Police Force Areas of which:


* 3,052 (66%) were race hate crimes;
* 884 (19%) were sexual orientation hate crimes;
* 150 (3%) were religion hate crimes;
* 504 (11%) were disability hate crimes; and
* 173 (4%) were transgender hate crimes.


Welsh Government and its partners delivered a number of projects during this reporting period to encourage people to report hate, which may partly explain the increase.


The Welsh Government funded Hate Crime Minorities Communities Grant projects worked with communities across Wales, adapting to the challenges of the Covid\-19 pandemic to raise awareness and increase the confidence of victims to report hate crime.


In March 2021, we launched our Hate Hurts Wales campaign. The short initial campaign led to a 122% increase in calls to Victim Support when compared to the previous year. We hope to build on this momentum with our second phase of the campaign beginning during National Hate Crime Awareness Week 2021\. We have been clear that despite the importance of marking this week each year, hate crime affects victims all year round. Our Hate Hurts Wales campaign will therefore run continuously between October 2021 and March 2022 for this second phase.


Nevertheless, this proactive work does not fully explain the increase in hate crimes across Wales. It is clear that we still have much to do to ensure our communities are no place for hate and we build the kinder society which we all want to live in.


Our National Hate Crime Report and Support Centre continued to provide tailored support for victims and their families, as well as delivering a host of awareness raising work and training across sectors. We have funded this Centre for almost 8 years and we will shortly commission a successor service for at least the next 3 years from 1 April 2022\.


We continue to fund our Hate Crime in Schools Project to ensure pupils and teachers in approximately 160 schools across Wales receive critical thinking and anti\-hate crime training before March 2022\. Our Community Cohesion Programme also continues to play a pivotal part in monitoring and mitigating community tensions. A rapid review of the programme is currently taking place and will assess whether the programme is as effective as it can be in embedding community cohesion across Wales. We expect to receive the findings of the review in early 2022\.


Our engagement during the development of both the Race Equality Action Plan for Wales and the LGBTQ\+ Action Plan has provided a clear steer that tackling hate and prejudice is a priority for the people of Wales. Alongside our Programme for Government 2021\-2026 commitments, we are embedding actions to eliminate hate and prejudice in our work to promote and enhance equality during this Senedd term. As I outlined in my Written Statement on Women’s safety in public places in Wales on 28 September 2021, we have also committed to strengthening the Violence against Women, Domestic Abuse and Sexual Violence Strategy to include a focus on violence against women in the street and workplace, as well as the home, in order to make Wales the safest place in Europe to be a woman.


Despite the work we have been undertaking in recent times, we cannot overlook the inadequacies in current UK hate crime law. Over recent years we have urged the UK Government to improve hate crime legislation by:


* ensuring parity with other groups in hate crime provisions for LGBTQ\+ communities and disabled people;
* introducing misogyny as a category of hate crime;
* improving the speed of prosecutions; and,
* improving victim satisfaction rates with criminal justice processes.


The Law Commission is due to imminently publish its findings following a two year review of UK hate crime law. We urge the Law Commission and UK Government to expedite the publication of the review and Government response, with legislation brought forward in this Parliamentary session.


I was disappointed to see the Prime Minister dismiss so easily the categorisation of misogyny as a hate crime especially before the conclusion of key research by The Law Commission. It is crucial that the case for making misogyny a hate crime is fully explored and the recommendations of the review implemented if it is clear that doing so would offer increased protections and equity.


Hate has no place in Wales. We encourage anyone who has experienced hate crime – or anyone who sees it \- to report it, either via the police or the National Hate Crime Report and Support Centre. Visit gov.wales/hatehurtswales for more information. Let’s stand up to hate crime together.